《题邦相容膝轩》
明代·胡应麟

一椽容膝搆初成，坐挟胡床碧藓平。漫拟柴桑归日傲，暂同梁父抱时情。

窗临南浦千花入，帘捲西山万树明。自是太玄耽寂莫，可容双屐问柴荆。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。